מסלולי טיול ג׳יפים בצפון רמת הגולן - טיולי ג׳יפים בצפון עם פלגי בזלת
איפה אני באתר? :בית/מסלולי טיול ג׳יפים 4×4 בצפון/מסלולי טיול ג׳יפים בצפון רמת הגולן
מסלולי טיול ג׳יפים בצפון רמת הגולן	sarit guy	2017-07-23T21:32:10+00:00
3 מסלולי טיול מומלצים בצפון רמת הגולן עם פלגי בזלת
מסלול 1: מורדות צפון רמת הגולן – פיקניק על גדות המעיין
כאן נציע לכם מסלול שנוסע רוב הזמן על דרך הפטרולים הסורית אשר קישרה בין המוצבים הסורים עד מלחמת ששת הימים.
המסלול טובל בירוק ובבעלי חיים. השעות הטובות ביותר לבעלי החיים הן כמובן שעות הבוקר המוקדמות והקרירות, שעות בין הערביים והלילה. ניסיון של מדריך מקומי שיודע איפה לפגוש את החיות אף פעם לא מזיק, וגם אז, רצוי להצטייד במעט מזל. בכל מקרה, בטוח שאצלנו בצפון, הסיכוי לזכות במבט חטוף ואף יותר מכך על חיות הבר, הוא הרבה יותר גדול מאשר בדרום הארץ למשל – שם החיות פזורות על שטחים הרבה יותר רחבים.
במסלול נוכל ליהנות מתצפית על הגליל העליון המזרחי, על לבנון ועל עמק החולה, וניתן בהחלט לשלב עם טבילה ואף 'רביצה' קרירה בעין תינה או בעין דבשה.
אורך המסלול: 3-4 שעות לא כולל פיקניק.
למי זה מתאים? לכולם!
מסלול 2: מורדות של צפון רמת הגולן – המסלול הדרוזי
מבחינת הנופים, מזג האוויר וגם האווירה, מדובר בקפיצה קטנה לחו"ל בת שלוש או ארבע שעות ומעלה, בלי לשלם מסי-נמל או לעבור בידוק ביטחוני.
המסלול יוצא צפונה ולמעלה מזה מהר אודם, וממשיך להר ורדה המתנשא לגובה של 2621 מטרים והוא השני בגובהו בישראל. (אחרי החרמון כמובן).
הדרך שצופה כל הזמן לגבול הסורי ואל תוך סוריה, עוברת למרגלות הר כרמים ויורדת אל בירכת רם, ועוברת דרך גבעת הצעקות לשעבר וגם דרך מטעי התפוחים והבוסתנים הדרוזים.
במידה ונותר זמן ניתן לרדת בקטע מאתגר במיוחד על יד נווה-אטי"ב, לאתר הקבורה הדרוזי – נבי יעפורי, ולמטעים של בוקעתא על יד מסעדה.
לאורך המסלול כולו תוכלו ליהנות ממזג אויר קריר ונעים גם בשיא קיץ, וממסלולי שלג בחורף. חו"ל כבר אמרנו?
אורך המסלול: לפחות 3 שעות ואפשר לגלוש גם לטיול יום בן 6 שעות.
למי זה מתאים? למי שרוצה להתנתק. אבל ממש.
מסלול 3: ציר המעיינות (או ציר המוסכים) – מים בששון!
המסלול מתחיל בגשר הפקק שעובר מעל נהר הירדן. מדובר בגשר ביילי שקיבל את שמו מתהליך יבוש אגם החולה בשנות ה-50. אל הנקודה בה עובר הגשר, התנקזו שתי התעלות המלאכותיות שייבשו את החולה בדרכן אל הירדן ונתקלו שם בסכר שנפרץ בתום הפרויקט ואפשר את יבוש האגם.
מגשר הפקק נעלה לבריכת הג'ילבון – היא אחת מהבריכות, אשר בנו לעצמם הקצינים הסוריים טרום מלחמת ששת הימים.
בהמשך נחצה את נחל שוח, נעלה למעיינות הפג'ר, והכל בדרך לא דרך של סלעים ומים זורמים, שזכתה לכן לשמה המפוקפק – 'דרך המוסכים', שכן, בסוף הטיול כולם ממשיכים למוסך לבצע תיקונים שונים… אגדה מקומית מספרת שישנם אף כמה בעלי מוסכים זריזים שהשכילו לפזר כרטיסי ביקור לאורך המסלול…
לפני שתבחרו במסלול זה, ודאו שיש לכם חבר טוב עם ארגז כלים טוב, ווו גרירה עוד יותר טוב.
ההמשך פחות מאיים ובהחלט משתלם – מפליגים עם הג'יפ למפל עין-תינה (תאנה), למעיין התאנה ולבריכת המעיין. מקום מעולה להפסקת צהריים.
למי שעוד לא הבין את זה, לאורך המסלול כולו יש הרבה אפשרויות רטובות. לבד מטבילה של הג'יפ, ניתן לטבול גם את כפות הרגלים ואף לשחות בעומק של מטר וחצי בבריכת עין-תינה.
כמה זמן? שעתיים וחצי לא כולל הפסקות ותקלות.
למי זה מתאים? לטבלנים מדופלמים. למי שמחפשים נהיגה מאתגרת. לאלה שנהנים לשחק במקגאיוור ולתקן את הג'יפ בנופים פסטורליים, ולאלה המצוידים בחברים לתחביב או לכל הפחות בכסף פנוי למוסך.
מסלולי טיול ג׳יפים 4×4
סיור עששיות וספארי לילה
daytrip in the galilee Nature reserve אחו נוב אטקרציות בצפון אטרקציה לילדים אטרקציה לילית בית בד בית כנסת עתיק בריכת המשושים הבטיחה הג'ובה הגדולה החופש הגדול המפל השחור המפקדה הסורית חופשת הקיץ חיות בר טיולים רגליים טיולי מים טיולי פריחה טיול מים טיול משפחה טיול עם ילדים טיול רגלי יער האיילים יקב הר אודם מבצר כוכב הירדן מושב אודם מסלול הליכה קצר מסלולי טיול ג׳יפים מסלול מעגלי מעיין משחקי ג׳יפים נחל אל על נחל דליות נחל יהודיה נחל כנף נחל משושים נחל סמך נחל שפמנון פעילות למשפחות צפון הגולן צפייה בציפורים רמת יששכר רמת סירין שמורת טבע